Холандия без една от звездите си на олимпийската квалификация
31-12-2019 09:30 | BGvolleyball.com
Селекционерът на Холандия Роберто Пиаца обяви имената, на които ще разчита за олимпийската квалификация в Берлин. Специалистът няма да може да ползва 30-годишното либеро на Тулуза Гийс Йорна, който има здравословен проблем.
"Много съм разочарован от тази новина. Той е истински воин и за нас е голям удар, че няма да може да ни помогне в битката за квота за Токио", сподели пред сайта на местната федерация Пиаца. В списъка му обаче е звездата на Милано и "лалетата" - Нимир Абдел-Азиз.
Към момента останалите ни два съперника - Франция и Сърбия, все още не са обявили крайните си състави за Берлин. Под ръководството на Лоран Тили тренират 17 представители на "петлите". Окончателните 14 ще станат ясни на 3 януари, когато тимът приключва подготовката си в Тур. "Репрезентацията" на Слободан Ковач пък включва 16 имена. Отборът се събра в Крагуевац, а от петък вечерта е в Белград, а финалният списък ще бъде обявен най-вероятно на 2 януари.
Съставът на Холандия за олимпийската квалификация в Берлин:
Гийс Ван Солкема
Весел Кееминк
Нимир Абдел-Азиз
Вуутер Тер Маат
Йелте Маан
Тийс Тер Хорст
Маартен Ван Гардерен
Евууд Гоманс
Микаел Паркинсон
Фабиан Плак
Люк Ван Дер Ент
Юст Дронкерс
Роберт Андринга
Тагове: Холандия национален отбор волейбол мъже